pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมการขนส่งทางบกเผยยอดผู้ชำระภาษีรถยนต์ประจำปี ระหว่างเดือนตุลาคม - ธันวาคม 2566
วันพุธที่ 17 มกราคม 2567
กรมการขนส่งทางบกเผยยอดผู้ชําระภาษีรถยนต์ประจําปี ระหว่างเดือนตุลาคม - ธันวาคม 2566
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กล่าวว่า ปัจจุบันกรมการขนส่งทางบก (ขบ.) มีช่องทางให้บริการประชาชนสําหรับการชําระภาษีรถยนต์และรถจักรยานยนต์หลายช่องทาง โดยช่องทางการชําระภาษีออนไลน์ได้รับความนิยมจากประชาชนเพิ่มมากขึ้น เนื่องจากมีความสะดวก และไม่ต้องเดินทางมาที่สํานักงานขนส่ง อยู่ที่ไหนก็สามารถชําระภาษีได้ สําหรับยอดผู้ชําระภาษีรถตามกฎหมายว่าด้วยรถยนต์ประจําปีงบประมาณ พ.ศ. 2567 ระหว่างวันที่ 1 ต.ค. 2566 - 31 ธ.ค. 2566 ขบ. สามารถจัดเก็บภาษีรถในส่วนกลาง (พื้นที่ 1 - 5 ) ได้ทั้งสิ้น 1,542,517 คัน รวมเป็นเงิน 2,072,445,855.80 บาท แบ่งเป็น ผู้ใช้บริการชําระภาษีรถประจําปีออนไลน์ ผ่านแอปพลิเคชัน DLT Vehicle Tax 30,193 คัน เว็บไซต์ https://eservice.dlt.go.th 195,357 คัน แอปพลิเคชัน mPAY และ Truemoney Wallet 2,895 คัน และเคาน์เตอร์เซอร์วิส 41,255 คัน ในส่วนของการรับชําระภาษีรถประจําปี ณ สํานักงานขนส่งพื้นที่ 1 - 5 มีผู้ใช้บริการ 1,066,926 คัน การใช้บริการเลื่อนล้อต่อภาษี (Drive Thru for Tax) 182,973 คัน Shop Thru for Tax 1,235 คัน ที่ทําการไปรษณีย์ 1,396 คัน ชําระผ่านธนาคาร 1 คัน ชําระผ่านศูนย์บริการร่วมคมนาคม 15,904 คัน ตู้ Kiosk 4,382 คัน สําหรับผู้ที่ชําระภาษีรถประจําปีผ่านแอปพลิเคชัน DLT Vehicle Tax เรียบร้อยแล้ว สามารถเลือกให้จัดส่งเครื่องหมายการเสียภาษีและใบเสร็จรับเงินทางไปรษณีย์ ซึ่งจะได้รับภายใน 5 วันทําการ นับจากวันชําระเงิน หรือเลือกพิมพ์เครื่องหมายการเสียภาษีด้วยตนเองที่ตู้รับชําระภาษีรถประจําปีอัตโนมัติภายในสํานักงานขนส่งกรุงเทพมหานครพื้นที่ 1 - 5 ก็ได้ และในระหว่างที่รอรับเอกสาร ระบบจะแสดงหลักฐานการชําระภาษีรถประจําปีชั่วคราว เพื่อให้เจ้าของรถสามารถใช้เป็นหลักฐานแสดงการชําระภาษีจนกว่าจะได้รับเครื่องหมายการเสียภาษีประจําปีจาก ขบ.
ทั้งนี้ ขบ. ขอแนะนําผู้ที่ต้องการชําระภาษีรถประจําปีสามารถชําระล่วงหน้าได้ก่อนครบอายุภาษี 90 วัน ทั้งนี้ รถยนต์อายุการใช้งานเกิน 7 ปี รถจักรยานยนต์อายุการใช้งานเกิน 5 ปี รวมถึงรถที่ค้างชําระภาษีเกิน 1 ปี แต่ไม่เกิน 3 ปี สามารถนํารถเข้าตรวจสภาพ ณ สถานตรวจสภาพรถเอกชนก่อนชําระภาษีล่วงหน้าผ่านระบบออนไลน์ ทั้งนี้ หากประชาชนมีข้อสงสัยหรือต้องการสอบถามเกี่ยวกับการชําระภาษีรถยนต์หรือรถจักรยานยนต์สามารถโทรสายด่วน 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-ผู้ตรวจเดชาฯ ลงพื้นที่ติดตามและเยี่ยมชมการดำเนินงานส่งเสริมและพัฒนาอุตสาหกรรม ห้างหุ้นส่วนจำกัด แฮนด์ อิน แฮนด์ รือเสาะ จังหวัดนราธิวาส หนึ่งในอุตสาหกรรมต้นแบบการบริหารจัดการกิจการ
วันพุธที่ 17 มกราคม 2567
17/01/2567
ผู้ตรวจเดชาฯ ลงพื้นที่ติดตามและเยี่ยมชมการดําเนินงานส่งเสริมและพัฒนาอุตสาหกรรม ห้างหุ้นส่วนจํากัด แฮนด์ อิน แฮนด์ รือเสาะ จังหวัดนราธิวาส หนึ่งในอุตสาหกรรมต้นแบบการบริหารจัดการกิจการ
ผู้ตรวจเดชาฯ ลงพื้นที่ติดตามและเยี่ยมชมการดําเนินงานส่งเสริมและพัฒนาอุตสาหกรรม ห้างหุ้นส่วนจํากัด แฮนด์ อิน แฮนด์ รือเสาะ จังหวัดนราธิวาส หนึ่งในอุตสาหกรรมต้นแบบการบริหารจัดการกิจการที่ดี มีส่วนสร้างความมั่นคงทางเศรษฐกิจ สังคม ตามแนวทาง MIND อุตสาหกรรม
วันศุกร์ที่ 12 มกราคม 2567 นายเดชา จาตุธนานันท์ ผู้ตรวจราชการกระทรวงอุตสาหกรรม พร้อมนายบุญส่ง แก้วขาว อุตสาหกรรมจังหวัดนราธิวาส และคณะลงพื้นห้างหุ้นส่วนจํากัด แฮนด์ อิน แฮนด์ อําเภอรือเสาะ จังหวัดนราธิวาส โดยมีนายวิเชษฐ์ ไทยทองนุ่ม นายกเทศมนตรีตําบลรือเสาะ ให้การต้อนรับ ห้างหุ้นส่วนจํากัด แฮนด์ อิน แฮนด์ หรือ HAND-IN-HAND RUSO นับเป็นหนึ่งในต้นแบบอุตสาหกรรมที่ใช้ “หัว”และ “ใจ” ขับเคลื่อนอุตสาหกรรมคู่ชุมชน โดยในปี 2554 ธุรกิจเริ่มต้นกิจการตัดเย็บเสื้อผ้าสําเร็จรูป จากการผลักดันของกระทรวงอุตสาหกรรม เพื่อการสร้างงานที่ยั่งยืนในพื้นที่ 3 จังหวัดชายแดนภาคใต้ ซึ่งจากสถานการณ์ความไม่สงบส่งผลให้ภาคเอกชนที่เข้ามาสนับสนุนถอนตัว ทว่า ชุมชนไม่ถอดใจ สานต่อกิจการจนในปัจจุบันธุรกิจ
รัฐบาลไทย-ข่าวทำเนียบรัฐบาล-​นายกฯ พร้อมเริ่มภารกิจแรกกรอบ WEF ย้ำข้อความที่ต้องการส่งต่อบอกนักลงทุน ประเทศไทยต้อนรับนักลงทุนทั่วโลก
วันพุธที่ 17 มกราคม 2567
​นายกฯ พร้อมเริ่มภารกิจแรกกรอบ WEF ย้ําข้อความที่ต้องการส่งต่อบอกนักลงทุน ประเทศไทยต้อนรับนักลงทุนทั่วโลก
​นายกฯ พร้อมเริ่มภารกิจแรกกรอบ WEF ย้ําข้อความที่ต้องการส่งต่อบอกนักลงทุน ประเทศไทยต้อนรับนักลงทุนทั่วโลก
วันนี้ (17 มกราคม 2567) เวลา 08.00 น. (ตามเวลาท้องถิ่นเมืองดาวอส ซึ่งช้ากว่าไทย 6 ชั่วโมง) ณ ศูนย์ประชุม Congress Centre เมืองดาวอส สมาพันธรัฐสวิส นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวย้ํา ก่อนเริ่มภารกิจแรกในกรอบ WEF (Country Strategy Dialogue on Thailand) ว่าข้อความหลักที่ต้องการส่งต่อบอกนักลงทุนทั่วโลกคือ ประเทศไทยเปิดแล้วสําหรับการลงทุน และไทยมีความพร้อมในทุกด้าน ไม่ว่าจะเป็นมาตรการสนับสนุนด้านภาษี หรือพลังงานสีเขียว พร้อมทั้งจะนําเสนอนโยบายด้านเศรษฐกิจ การค้า การลงทุน และโอกาสทางธุรกิจกับประเทศไทย รวมถึงจะร่วมแลกเปลี่ยนความคิดเห็นกับผู้เข้าร่วม และสร้างความเชื่อมั่นให้แก่บริษัทชั้นนําทั่วโลก
ในส่วนของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม กล่าวเพิ่มเติมว่า จะมีการนําเสนอโครงการ Landbridge ให้กับนักลงทุน ซึ่งเป็นโครงการที่ นายกรัฐมนตรี และรัฐบาลให้ความสําคัญมาก และเชื่อว่าโครงการนี้ จะเป็นที่สนใจของนักลงทุนทั่วโลก โดยที่ผ่านมาได้มีโอกาสพูดคุย และได้รับความสนใจจากนักลงทุนหลายประเทศ
รัฐบาลไทย-ข่าวทำเนียบรัฐบาล-ก.เกษตรไทยฯ จับมือนิวซีแลนด์ สนับสนุนการยกระดับสินค้าภาคการเกษตร ขยายตลาดการนำเข้า-ส่งออก
วันพุธที่ 17 มกราคม 2567
ก.เกษตรไทยฯ จับมือนิวซีแลนด์ สนับสนุนการยกระดับสินค้าภาคการเกษตร ขยายตลาดการนําเข้า-ส่งออก
ก.เกษตรไทยฯ จับมือนิวซีแลนด์ สนับสนุนการยกระดับสินค้าภาคการเกษตร ขยายตลาดการนําเข้า-ส่งออก
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังหารือร่วมกับ นายโจนาธาน คิงส์ เอกอัครราชทูตนิวซีแลนด์ประจําประเทศไทย (H.E. Mr. Jonathan Kings) พร้อมด้วยผู้บริหารหน่วยงานที่เกี่ยวข้องเข้าร่วม ณ ห้องประชุมกระทรวงเกษตรและสหกรณ์ ว่า สําหรับการหารือดังกล่าวจะช่วยกระชับความพันธ์อันดี รวมถึงหารือความร่วมมือด้านการเกษตรร่วมกัน ประเทศไทยและนิวซีแลนด์ต่างร่วมเป็นสมาชิกในกรอบพหุภาคีต่าง ๆ ได้แก่ กรอบความร่วมมือทางเศรษฐกิจเอเปค (APEC) และกรอบความร่วมมือทางเศรษฐกิจอินโด-แปซิฟิก เป็นต้น ซึ่งแสดงให้เห็นถึงความมุ่งมั่นให้เกิดการค้าการลงทุน กระตุ้นการเติบโตทางเศรษฐกิจภายในภูมิภาค
นอกจากนี้ ประเทศไทยแสดงความขอบคุณนิวซีแลนด์ในการสนับสนุนโครงการความร่วมมือด้านนมและผลิตภัณฑ์นมมาอย่างต่อเนื่อง เพื่อพัฒนาและเพิ่มศักยภาพเกษตรกรไทยและฟาร์มโคนมของไทย โดยฝ่ายนิวซีแลนด์ยินดีที่จะสนับสนุนโครงการความร่วมมือด้านโคนมของไทยต่อไป นิวซีแลนด์เป็นตลาดส่งออกสินค้าเกษตรที่สําคัญของไทย โดยสินค้าเกษตรไทยเป็นสินค้าที่มีคุณภาพและมีมาตรฐานระดับสากลและเป็นที่ต้องการในนิวซีแลนด์ อาทิเช่น ปลาทูน่ากระป๋อง กุ้ง ข้าว และผลไม้ของไทย (ลําไย ลิ้นจี่ มังคุด ทุเรียน มะม่วง สับปะรด และมะพร้าวอ่อน) โดยกระทรวงเกษตรฯ ให้ความสําคัญกับการผลิตตั้งแต่ต้นน้ําถึงปลายน้ํา จึงขอฝากท่านเอกอัครราชทูตฯ ประชาสัมพันธ์สินค้าเกษตรและอาหารของไทยให้แก่ชาวนิวซีแลนด์ต่อไปด้วย
ทั้งนี้ ไทยและนิวซีแลนด์ต่างเป็นประเทศที่เป็นคู่ค้าที่สําคัญด้านการเกษตรระหว่างกัน โดยนิวซีแลนด์เป็นคู่ค้าลําดับที่ 32 ของไทยและยังมีสินค้าเกษตรที่ไทยส่งออกที่สําคัญในปี 2566 โดย 5 อันดับแรก ได้แก่ 1) น้ําตาลทรายดิบ 2) กากและเศษอาหาร อาหารสัตว์ 3) ผลิตภัณฑ์สัตว์น้ําแปรรูป ทูน่ากระป๋อง 4) กากเหลือจากการผลิตสตาร์ชของมันสําปะหลังหรือสาคู และ 5) น้ําตาลทรายขาว
รัฐบาลไทย-ข่าวทำเนียบรัฐบาล-โฆษกรัฐบาล เผย Landbridge คือจุดยุทธศาสตร์การขนส่งทั่วโลก เชื่อมั่นดึงดูดต่างชาติลงทุนอุตสาหกรรมในไทยเพื่อกระจายสินค้าสู่ตลาดใหม่ที่มีศักยภาพ
วันพุธที่ 17 มกราคม 2567
17/01/2567
โฆษกรัฐบาล เผย Landbridge คือจุดยุทธศาสตร์การขนส่งทั่วโลก เชื่อมั่นดึงดูดต่างชาติลงทุนอุตสาหกรรมในไทยเพื่อกระจายสินค้าสู่ตลาดใหม่ที่มีศักยภาพ
ต่อยอดปัจจัยภูมิรัฐศาสตร์ (Geopolitics) ซึ่งไทยมีความพร้อม เพื่อเพิ่มขีดความสามารถในการแข่งขันของไทยในเวทีโลก
วันนี้ (วันที่ 17 มกราคม 2567) นายชัย วัชรงค์ โฆษกประจําสํานักนายกรัฐมนตรี ชี้แจงเพิ่มเติมต่อประเด็นโครงการ Landbridge ซึ่งเป็นโครงการที่รัฐบาลให้ความสําคัญว่า รัฐบาลมุ่งต่อยอดใช้ประโยชน์ ในฐานะที่ไทยมีจุดแข็ง เป็นพื้นที่ทางผ่านหลักของโครงข่ายความร่วมมือต่างๆ ในทวีปเอเชียและเป็นจุดศูนย์กลางความเชื่อมโยงระหว่างภาคพื้นทวีปกับมหาสมุทรของภูมิภาคเอเชียตะวันออกเฉียงใต้ จากข้อได้เปรียบด้านปัจจัยภูมิรัฐศาสตร์ (Geopolitical Factor) นี้ จึงเป็นโอกาสการพัฒนาให้ไทยเป็นจุดศูนย์กลางลงทุนอุตสาหกรรมและการขนส่งของภูมิภาคและของโลกในการผลิตและกระจายสินค้าสู่นานาประเทศอย่างแท้จริง
โฆษกประจําสํานักนายกรัฐมนตรีระบุว่า โครงการ Landbridge จะสามารถเชื่อมต่อการขนส่งสินค้าที่ผลิตในไทยไปสู่ประเทศสมาชิกความริเริ่มแห่งอ่าวเบงกอลสําหรับความร่วมมือหลากหลายสาขาทางวิชาการและเศรษฐกิจ (Bay of Bengal Initiative for Multi-Sectoral Technical and Economic Cooperation: BIMSTEC) ภูมิภาคเบงกอลอีก 6 ประเทศ ได้แก่ บังกลาเทศ เมียนมา เนปาล ภูฏาน ศรีลังกา และอินเดีย ที่มีประชากรจํานวนประมาณ 1,730 ล้านคน ถือว่าเป็น Missing Market หรือตลาดใหม่ที่มีศักยภาพสําหรับการลงทุน คาดการณ์ว่าจะมีแนวโน้มการเติบโตที่สูงขึ้น อีกทั้งยังสามารถเชื่อมต่อสินค้าไปยังตลาดในกลุ่มประเทศในอนุภูมิภาคลุ่มแม่น้ําโขง (Great Mekong Subregion: GMS) ได้แก่ ลาว กัมพูชา เมียนมา เวียดนาม และ จีน พื้นที่ทางธุรกิจแบบ Blue Ocean ที่มีการแข่งขันไม่สูงมากและมีคู่แข่งน้อย
โฆษกประจําสํานักนายกรัฐมนตรี กล่าวเพิ่มเติมว่า การเชื่อมอ่าวไทย-อันดามันด้วยโครงการ Landbridge จะนําไปสู่การพัฒนาโครงสร้างพื้นฐานในพื้นที่ทั้งสองฝั่ง สร้างความเจริญ กระจายรายได้ให้พื้นที่ ยกระดับคุณภาพชีวิตประชาชนไทยและส่งเสริมการพัฒนาเศรษฐกิจภาคใต้ รวมทั้ง Landbridge อยู่ในพื้นที่ที่สมบูรณ์แบบสามารถลดความเสี่ยงต่อเหตุไม่คาดคิดหากเกิดกับเส้นทางการเดินเรือเส้นทางอื่น
“รัฐบาลมองวิสัยทัศน์ต่อโครงการ Landbridge ในภาพกว้าง ว่าจะเป็นแม่เหล็กดึงดูดนักลงทุน ที่ต้องการบริหารความเสี่ยง เห็นประโยชน์จากโอกาส และเชื่อมั่นว่าจะเป็นอีกปัจจัยขับเคลื่อนให้ไทยเป็นจุดยุทธศาสตร์ด้านอุตสาหกรรมการผลิตและการขนส่งของภูมิภาคและของโลกอย่างแท้จริง รวมทั้ง ถือเป็นการเพิ่มช่องทางการขนส่งทางเรือของโลกเพื่อการขนส่งสินค้าได้เร็ว คล่องตัว และปลอดภัย ด้วยการแข่งขันทางภูมิรัฐศาสตร์’ (Geopolitical Competition) ของโลกทําให้เกิดประโยชน์จากปัจจัยภูมิรัฐศาสตร์ (Geopolitical Factor) ของไทย” นายชัย กล่าว
รัฐบาลไทย-ข่าวทำเนียบรัฐบาล-เตือน! ต้มน้ำกระท่อมขาย ผิดกฎหมาย โทษจำคุก 6 เดือน - 2 ปี ปรับ 5,000 - 20,000 บาท
วันพุธที่ 17 มกราคม 2567
เตือน! ต้มน้ํากระท่อมขาย ผิดกฎหมาย โทษจําคุก 6 เดือน - 2 ปี ปรับ 5,000 - 20,000 บาท
.....
เตือน! ต้มน้ํากระท่อมขาย ผิดกฎหมาย โทษจําคุก 6 เดือน - 2 ปี ปรับ 5,000 - 20,000 บาท
.
นายคารม พลพรกลาง รองโฆษกรัฐบาล เผยว่า ตามประกาศกระทรวงสาธารณสุข ฉบับที่ 454 ออกตาม พ.ร.บ.อาหาร ปี 22 ว่าด้วย เรื่องกําหนดอาหารที่ห้ามผลิต นําเข้า หรือจําหน่ายที่ระบุบัญชีแนบท้ายไว้หลายรายการ และกระท่อมสารสกัดเป็นหนึ่งในบัญชีแนบท้ายรายการที่ 52 ยังถูกจํากัดห้ามผลิต นําเข้า หรือจําหน่าย นั้น
.
จึงขอย้ําเตือน พ่อค้า แม่ค้า ที่ขายกระท่อมต้องรู้ว่า ใบกระท่อมขายได้เฉพาะใบสดเท่านั้น  แต่หากนําไปต้มขาย ระวังจะถูกจับ ซึ่งการใช้พืชกระท่อมที่สามารถทําได้ มีดังนี้ ปลูก ซื้อ ขาย ต้นกระท่อม ขายใบสด ลําต้น เมล็ด เป็นต้น ส่วนการต้มน้ํากระท่อมดื่มเองหรือแจกจ่ายกันโดยไม่ได้จําหน่ายไม่ผิดกฎหมาย และจะต้องไม่มีส่วนผสมของยาแก้ไอ
.
กรณีต้มน้ํากระท่อมเพื่อจําหน่าย ถือเป็นการผลิตที่ผิดกฎหมาย จะมีโทษตามมาตรา 50 จําคุก 6 เดือน-2 ปี ปรับ 5,000-20,000 บาท”
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอี เปิดประชาพิจารณ์ “ความเป็นไปได้และความพร้อมของไทยในการเข้าร่วมหุ้นส่วนด้านเศรษฐกิจดิจิทัล (Digital Economy Partnership Agreement: DEPA)"
วันอังคารที่ 16 มกราคม 2567
ดีอี เปิดประชาพิจารณ์ “ความเป็นไปได้และความพร้อมของไทยในการเข้าร่วมหุ้นส่วนด้านเศรษฐกิจดิจิทัล (Digital Economy Partnership Agreement: DEPA)"
ดีอี เปิดประชาพิจารณ์ “ความเป็นไปได้และความพร้อมของไทยในการเข้าร่วมหุ้นส่วนด้านเศรษฐกิจดิจิทัล (Digital Economy Partnership Agreement: DEPA)"
ดีอี เปิดประชาพิจารณ์ “ความเป็นไปได้และความพร้อมของไทยในการเข้าร่วมหุ้นส่วนด้านเศรษฐกิจดิจิทัล (Digital Economy Partnership Agreement:วันนี้ (16 มกราคม 2567) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) กล่าวเปิดสัมมนาและการประชุมประชาพิจารณ์ ในหัวข้อ “ความเป็นไปได้และความพร้อมของไทยในการเข้าร่วมความตกลงหุ้นส่วนด้านเศรษฐกิจดิจิทัล (Digital Economy Partnership Agreement: DEPA)” จัดโดย สํานักงานพัฒนาธุรกรรมทางอิเล็กทรอนิกส์ (ETDA) ร่วมกับ บริษัท โบลลิเกอร์ แอนด์ คอมพานี (ประเทศไทย) จํากัด โดยมีดร. ชัยชนะ มิตรพันธ์ ผู้อํานวยการสํานักงานพัฒนาธุรกรรมทางอิเล็กทรอนิกส์ (ETDA) กล่าวรายงาน พร้อมผู้ที่เกี่ยวข้องเข้าร่วม ณ ห้องแลนด์มาร์คบอลรูม ชั้น 7 โรงแรมเดอะ แลนด์มาร์ค กรุงเทพฯ และผ่านทางระบบ Conference Call ด้วยแอปพลิเคชั่น Zoom
ทั้งนี้ ภายในงานได้จัดเวทีเสวนา เรื่อง "ความเป็นไปได้และความพร้อมของไทยในการเข้าร่วมความตกลงหุ้นส่วนเศรษฐกิจดิจิทัล (Digital Economy Partnership Agreement: DEPA)" โดยวิทยากรผู้ทรงคุณวุฒิ ได้แก่
- นายกอบศักดิ์ ดวงดี เลขาธิการสมาคมธนาคารไทย คณะกรรมการร่วมภาคเอกชน 3 สถาบัน
- นายธง ตั้งศรีตระกูล รองประธานสภาดิจิทัลเพื่อเศรษฐกิจและสังคมแห่งประเทศไทย
- นางสาวกัลยา ชินาธิวร ที่ปรึกษาด้านต่างประเทศกระทรวงดิจิทัลฯ
- นางสาวพริ้วแพร ชุมรุม ผู้อํานวยการ สํานักเจรจาการค้าบริการและการลงทุน กรมเจรจาการค้าระหว่างประเทศ
- นายธงชัย แสงศิริ ผู้เชี่ยวชาญ สํานักงานพัฒนาธุรกรรมทางอิเล็กทรอนิกส์
- ดร.รัชดา เจียสกุล ประธานเจ้าหน้าที่บริหาร บริษัท โบลลิเกอร์ คอมพานี (ประเทศไทย) จํากัด
โดยการประชุมมีวัตถุประสงค์เพื่อนําเสนอและเผยแพร่ผลการศึกษา รวมถึงแลกเปลี่ยนข้อมูล และรับฟังความคิดเห็นจากผู้มีส่วนได้ส่วนเสียทั้งภาครัฐ ภาคเอกชน ภาควิชาการ และภาคประชาสังคม ถึงความพร้อมของไทยในการเข้าร่วมตกลง DEPA ระหว่างไทยและสิงคโปร์ อาทิ สํานักงานปลัดกระทรวงดิจิทัลเพื่อเศรษฐกิจและสังคม สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคม สํานักงานนโยบายและยุทธศาสตร์การค้า กระทรวงการต่างประเทศ กระทรวงการคลัง และหน่วยงานสําคัญอื่นๆ
รัฐบาลไทย-ข่าวทำเนียบรัฐบาล-ครม.เห็นชอบขยายเวลาปรับลดอัตราภาษีสรรพสามิตน้ำมันดีเซลลงลิตรละ 1 บาท ถึงวันที่ 19 เม.ย. นี้
วันพุธที่ 17 มกราคม 2567
ครม.เห็นชอบขยายเวลาปรับลดอัตราภาษีสรรพสามิตน้ํามันดีเซลลงลิตรละ 1 บาท ถึงวันที่ 19 เม.ย. นี้
ครม. มีมติเห็นชอบขยายระยะเวลาปรับลดอัตราภาษีสรรพสามิตน้ํามันดีเซลลงลิตรละ 1 บาท ออกไปอีก 3 เดือน ตั้งแต่วันที่ 20 ม.ค. - 19 เม.ย.2567 เพื่อไม่ให้ราคาขายปลีกน้ํามันดีเซลเพิ่มสูงขึ้นจนเป็นอุปสรรคต่อการฟื้นฟูเศรษฐกิจของประเทศ
ดร. เอกนิติ นิติทัณฑ์ประภาศ อธิบดีกรมสรรพสามิต เปิดเผยหลังการประชุมคณะรัฐมนตรี เมื่อวันที่ 16 มกราคม 2567 มีมติเห็นชอบขยายระยะเวลาปรับลดอัตราภาษีสรรพสามิตน้ํามันดีเซลลงลิตรละ 1 บาท ออกไปอีก 3 เดือน ตั้งแต่วันที่ 20 มกราคม 2567 ถึง วันที่ 19 เมษายน 2567 เพื่อไม่ให้ราคาขายปลีกน้ํามันดีเซลเพิ่มสูงขึ้นจนเป็นอุปสรรคต่อการฟื้นฟูเศรษฐกิจของประเทศ และความเป็นอยู่ของประชาชนจากภาระค่าครองชีพที่สูงขึ้น
อธิบดีกรมสรรพสามิต กล่าวว่า กรมสรรพสามิตได้ดําเนินมาตรการทางภาษีเพื่อช่วยลดภาระค่าครองชีพของประชาชนและภาคธุรกิจจากสถานการณ์ราคาพลังงานที่ปรับตัวสูงขึ้นอย่างต่อเนื่อง ผ่านการปรับลดอัตราภาษีน้ํามันและผลิตภัณฑ์น้ํามันหลายประเภทและหลายครั้งมาโดยตลอด โดยเฉพาะอย่างยิ่งน้ํามันดีเซล เนื่องจากถูกใช้เป็นเชื้อเพลิงหลักในทุกภาคส่วนตั้งแต่ต้นน้ําถึงปลายน้ํา ทําให้เป็นต้นทุนในภาคการผลิตสินค้า ไฟฟ้า และภาคการขนส่งในทุกอุตสาหกรรม ดังนั้น เพื่อเป็นการบรรเทาความเดือดร้อนให้แก่ประชาชนและภาคธุรกิจ รวมถึงเป็นการกระตุ้นและฟื้นฟูเศรษฐกิจของประเทศ กรมสรรพสามิตเสนอต่อ ครม. และ ครม.มีมติเห็นชอบในการขยายระยะเวลาการปรับลดอัตราภาษีน้ํามันดีเซลลง 1 บาทต่อลิตร ต่อไปอีก 3 เดือน ตั้งแต่วันที่ 20 มกราคม 2567 ถึง วันที่ 19 เมษายน 2567
การลดอัตราภาษีสรรพสามิตสินค้าน้ํามันและผลิตภัณฑ์น้ํามันในครั้งนี้จะเป็นการรักษาเสถียรภาพของราคาขายปลีกน้ํามันดีเซลในประเทศไม่ให้เพิ่มสูงขึ้นอย่างรวดเร็วจนส่งผลกระทบต่อค่าครองชีพของประชาชนและเป็นอุปสรรคต่อการฟื้นฟูเศรษฐกิจของประเทศ แม้ว่าการลดอัตราภาษีในครั้งนี้ จะส่งผลให้กรมสรรพสามิตสูญเสียรายได้จากการจัดเก็บภาษีสรรพสามิตสินค้าน้ํามันและผลิตภัณฑ์น้ํามัน ประมาณ 6,000 ล้านบาท หรือ 2,000 ล้านบาทต่อเดือน โดยการลดอัตราภาษีในครั้งนี้ เพื่อเป็นการรักษาเสถียรภาพของราคาขายปลีกน้ํามันดีเซลในประเทศไม่ให้ปรับตัวสูงขึ้นในระดับที่จะเป็นอุปสรรคต่อการฟื้นตัวทางเศรษฐกิจของประเทศและช่วยให้ภาพรวมในทุกมิติเติบโตได้ ตามยุทธศาสตร์ของกรมสรรพสามิตในการขับเคลื่อนเศรษฐกิจ ด้วยภาษีสรรพสามิต มุ่งเน้นสิ่งแวดล้อม สังคม และธรรมาภิบาล สร้างมาตรฐานสากล เดินหน้าประเทศไทยสู่ความยั่งยืน
รัฐบาลไทย-ข่าวทำเนียบรัฐบาล-สป.ทส. จัดพิธีรับพระราชทานปฏิทินหลวง พุทธศักราช 2567 สร้างความสุข ยังความปลาบปลื้มแก่ข้าราชการในสังกัด เนื่องในเทศกาลขึ้นปีใหม่
วันอังคารที่ 16 มกราคม 2567
สป.ทส. จัดพิธีรับพระราชทานปฏิทินหลวง พุทธศักราช 2567 สร้างความสุข ยังความปลาบปลื้มแก่ข้าราชการในสังกัด เนื่องในเทศกาลขึ้นปีใหม่
สป.ทส. จัดพิธีรับพระราชทานปฏิทินหลวง พุทธศักราช 2567 สร้างความสุข ยังความปลาบปลื้มแก่ข้าราชการในสังกัด เนื่องในเทศกาลขึ้นปีใหม่
สป.ทส. จัดพิธีรับพระราชทานปฏิทินหลวง พุทธศักราช 2567 สร้างความสุข ยังความปลาบปลื้มแก่ข้าราชการในสังกัด เนื่องในเทศกาลขึ้นปีใหม่
วันที่ 16 มกราคม 2567 เวลา 13.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เป็นประธานในพิธีมอบปฏิทินหลวง พุทธศักราช 2567 เบื้องหน้าพระบรมฉายาลักษณ์พระบาทสมเด็จพระเจ้าอยู่หัว ซึ่งทรงพระกรุณาโปรดเกล้าฯ พระราชทานสําหรับความสุขปีใหม่ แก่ข้าราชการในสังกัดสํานักงานปลัดกระทรวงทรัพยากรธรรมชาติและสิ่งแวดล้อม เนื่องในเทศกาลวันขึ้นปีใหม่ พุทธศักราช 2567 ณ ห้องแถลงข่าว ชั้น 1 กระทรวงทรัพยากรธรรมชาติและสิ่งแวดล้อม สร้างความสุขและยังความปลาบปลื้มแก่ข้าราชการในสังกัดอย่างหาที่สุดมิได้
สําหรับปฏิทินหลวง พุทธศักราช 2567 หน้าปกเป็นสีเหลือง ด้านบนพิมพ์ตราพระปรมาภิไธยย่อ วปร. ระบุข้อความ “ปฏิทินหลวง พุทธศักราช 2567 พระราชทานสําหรับความสุขปีใหม่” ด้านในปฏิทินหลวง รวบรวมรายละเอียดเกี่ยวกับปฏิทินหลวง พระราชปณิธาน ปีและศักราชทางจันทรคตินิยมอย่างไทย กาลโยค ประกาศสงกรานต์ ตารางปฏิทินย่อ ตารางวัน เดือน ปี วันกําหนดการ อุปราคา วันหยุดประจําปี การชักและประดับธงชาติในวันสําคัญ วันหยุดตามประเพณีของสถาบันการเงิน วันพระราชสมภพพระมหากษัตริย์ สมเด็จพระบรมราชินีนาถ และวันสําคัญของประเทศที่มีความสัมพันธไมตรีกับประเทศไทย วันประสูติสมเด็จพระสังฆราช วันพระบรมราชสมภพ วันพระบรมราชสมภพพระบรมวงศ์ วันประสูติพระบรมวงศ์ พระอนุวงศ์ และวันเกิด วันสําคัญทางศาสนาคริสต์ วันสําคัญทางศาสนาอิสลาม วันสําคัญทางวัฒนธรรมและประเพณีจีน วันสําคัญทางศาสนาพราหมณ์ - ฮินดู วันสําคัญทางศาสนาซิกข์ และตารางเทียบปีต่าง ๆ
รัฐบาลไทย-ข่าวทำเนียบรัฐบาล-​กรมการจัดหางาน ลงพื้นที่ ‘ปทุมวัน’ กวาดล้างต่างด้าวทำงานผิดกฎหมาย
วันพุธที่ 17 มกราคม 2567
17/01/2567
​กรมการจัดหางาน ลงพื้นที่ ‘ปทุมวัน’ กวาดล้างต่างด้าวทํางานผิดกฎหมาย
อธิบดีกรมการจัดหางาน สั่งกวาดล้างคนต่างชาติทํางานผิดกฎหมาย หลังได้รับแจ้งเบาะแสคนต่างชาติ ขายน้ําทับทิม และน้ําส้มคั้น ในพื้นที่ปทุมวัน
นายสมชาย มรกตศรีวรรณ อธิบดีกรมการจัดหางาน เปิดเผยว่า กรณีมีประชาชนแจ้งเบาะแสผ่านสื่อมวลชน เมื่อวันที่ 6 มกราคม 2567 ว่าพบคนต่างชาติคล้ายชาวเวียดนามจอดรถเข็นขายน้ําทับทิม และน้ําส้มคั้น บริเวณริมทางเท้า ในซอยริมถนน และหน้าห้างสรรพสินค้าในพื้นที่ปทุมวัน กรุงเทพมหานคร จึงขอให้หน่วยงานที่เกี่ยวข้องตรวจสอบ นั้น กรมการจัดหางานรับทราบเรื่องแล้วไม่นิ่งนอนใจ เร่งสั่งการเจ้าหน้าที่กองทะเบียนจัดหางานกลาง และคุ้มครองคนหางาน เข้าตรวจสอบพื้นที่ดังกล่าว ซึ่งเป็นการบริหารจัดการแรงงานต่างชาติเป็นไปอย่างเป็นระบบ รอบคอบ เพื่อมิให้กระทบต่อโอกาสการมีงานทําของคนในประเทศ
นายสมชายฯ กล่าวว่า เมื่อวันที่ 13 มกราคม 2567 กองทะเบียนจัดหางานกลางและคุ้มครองคนหางาน เข้าตรวจสอบบริเวณริมทางเท้าหลังห้างสรรพสินค้าสยามพารากอน ตรงข้ามชุมชนวัดปทุมวนาราม ราชวรวิหาร เรื่อยไปจนถึงหน้าอาคารสยามสแควร์ ถนนพระรามที่ 1 แขวงปทุมวัน เขตปทุมวัน และบริเวณริมถนนภายในซอยเพชรบุรี 33 ซอยราชปรารภ 8 และตรงข้ามร้านช่างนิพนธ์ กุญแจ เพชรบุรี-ตัดใหม่ แขวงมักกะสัน เขตราชเทวี และพบว่าพื้นที่ดังกล่าวมีคนลักษณะคล้ายคนต่างชาติหลายรายประกอบอาชีพจําหน่ายสินค้า ทั้งรถเข็น รถจักรยานยนต์พ่วงข้าง และร้านอาหารตามสั่ง บริเวณพื้นที่ดังกล่าว เจ้าหน้าที่จึงได้แสดงบัตรและขอตรวจสอบเอกสารประจําตัว จากการตรวจสอบร้านค้า จํานวน 9 แห่ง พบเป็นบุคคลสัญชาติไทย จํานวน 4 ราย คนต่างชาติกระทําความผิด จํานวน 5 ราย ในจํานวนนี้เป็นคนต่างชาติทํางานนอกเหนือจากที่มีสิทธิจะทําได้ จํานวน 1 ราย คนต่างชาติทํางานโดยไม่มีใบอนุญาตทํางาน และอยู่ในราชอาณาจักรโดยไม่ได้รับอนุญาต จํานวน 4 ราย และพบนายจ้างสถานประกอบการกระทําผิด จํานวน 2 ราย ซึ่งตามพระราชกําหนดการบริหารจัดการการทํางานของคนต่างด้าว พ.ศ. 2560 และที่แก้ไขเพิ่มเติม คนต่างด้าวที่ทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ มีโทษปรับตั้งแต่ 5,000 - 50,000 บาท และถูกส่งกลับประเทศต้นทาง รวมถึงห้ามขอใบอนุญาตทํางานเป็นเวลา 2 ปี นับตั้งแต่วันที่ได้รับโทษ และนายจ้าง/สถานประกอบการที่รับคนต่างด้าวที่ไม่มีใบอนุญาตทํางานเข้าทํางาน หรือให้คนต่างด้าวทํางานนอกเหนือจากที่มีสิทธิ มีโทษปรับตั้งแต่ 10,000 -100,000 บาท ต่อคนต่างด้าวที่จ้างหนึ่งคน หากกระทําผิดซ้ําต้องระวางโทษจําคุกไม่เกิน 1 ปี หรือปรับตั้งแต่ 50,000 - 200,000 บาท ต่อคนต่างด้าวที่จ้างหนึ่งคน และห้ามจ้างคนต่างด้าวทํางานเป็นเวลา 3 ปี
“ผมขอเน้นย้ําว่าการขายของหน้าร้าน ทั้งรถเร่ ร้านขายของชํา ฯลฯ เป็นอาชีพที่ถูกสงวนไว้สําหรับคนไทยเท่านั้น คนต่างชาติไม่สามารถทําได้โดยเด็ดขาด หากตรวจพบว่าฝ่าฝืนมีโทษทั้งจําและปรับกับนายจ้างและลูกจ้างต่างชาติโดยไม่มีข้อยกเว้น และขอฝากประชาสัมพันธ์ไปยังผู้ที่พบเห็นการจ้างคนต่างชาติทํางานโดยผิดกฎหมาย หรือพบคนต่างชาติลักลอบทํางานโดยผิดกฎหมาย ให้ช่วยกันแจ้งมาที่กองทะเบียนจัดหางานกลางและคุ้มครองคนหางาน กรมการจัดหางาน อาคารกระทรวงแรงงาน ชั้น 4 โทร. 02 354 1729 สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 สายด่วนกระทรวงแรงงาน โทร.1506 กด 2 กรมการจัดหางาน หรือสายด่วน 1694 กรมการจัดหางาน” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-​รัฐบาลเดินหน้ายกระดับอาหารพื้นถิ่นและอาหารฟังก์ชัน สู่นวัตกรรมอาหารปลอดภัยด้วยเทคโนโลยีการฉายรังสี มุ่งเพิ่มโอกาสทางการตลาด ช่วยรับรองประสิทธิภาพของผลิตภัณฑ์
วันพุธที่ 17 มกราคม 2567
17/01/2567
​รัฐบาลเดินหน้ายกระดับอาหารพื้นถิ่นและอาหารฟังก์ชัน สู่นวัตกรรมอาหารปลอดภัยด้วยเทคโนโลยีการฉายรังสี มุ่งเพิ่มโอกาสทางการตลาด ช่วยรับรองประสิทธิภาพของผลิตภัณฑ์
​รัฐบาลเดินหน้ายกระดับอาหารพื้นถิ่นและอาหารฟังก์ชัน สู่นวัตกรรมอาหารปลอดภัยด้วยเทคโนโลยีการฉายรังสี มุ่งเพิ่มโอกาสทางการตลาด ช่วยรับรองประสิทธิภาพของผลิตภัณฑ์
วันนี้ 17 มกราคม 2567 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาล โดยกระทรวงการอุดมศึกษา วิทยาศาสตร์ วิจัยและนวัตกรรม (อว.) ได้มีการลงนามความร่วมมือ เรื่อง การบูรณาการด้านวิทยาศาสตร์และเทคโนโลยีนิวเคลียร์ เพื่อเสริมสร้างศักยภาพด้านงานวิจัย พัฒนานวัตกรรมและการใช้ประโยชน์ ระหว่างสถาบันเทคโนโลยีนิวเคลียร์แห่งชาติ (สทน.) สํานักงานการวิจัยแห่งชาติ (วช.) และมหาวิทยาลัยราชภัฏ 4 แห่ง ( มหาวิทยาลัยราชภัฏอุดรธานี มหาวิทยาลัยราชภัฏบุรีรัมย์ มหาวิทยาลัยราชภัฏศรีสะเกษ และมหาวิทยาลัยราชภัฏสุรินทร์) เพื่อเพิ่มขีดความสามารถในการแข่งขัน เรื่องการพัฒนาผู้ประกอบการวิสาหกิจขนาดกลางและขนาดย่อมยุคใหม่ การส่งเสริมการวิจัยและพัฒนานวัตกรรม การส่งเสริมความรู้พื้นฐานด้านวิทยาศาสตร์ เทคโนโลยีและนวัตกรรม รวมทั้งตรงกับยุทธศาสตร์ในเรื่องการวิจัยและนวัตกรรมที่ตอบโจทย์ของประเทศ และสร้างระบบนิเวศการวิจัย
นายคารม กล่าวว่า การลงนามความร่วมมือในครั้งนี้ เป็นการดําเนินงานต่อยอดในพื้นที่ "ภาคตะวันออกเฉียงเหนือ" ต่อเนื่องจากปี 2566 ที่ผ่านมา โดยในปี 2567 นี้ มีผลิตภัณฑ์อาหารพื้นถิ่น ในจังหวัดเป้าหมาย คือ มรภ.อุดรธานี ได้แก่ หมกยวก แหนมเนือง แหนมกบ ขนมปังญวณ มรภ.บุรีรัมย์ ได้แก่ ยํากุ้งจ่อม ดักแด้ทรงเครื่อง แกงเผือกปลาย่าง ขนมตดหมา มรภ.สุรินทร์ ได้แก่ หมาน้อย แกงกล้วย ปลาปิ้ง ข้าวต้มใบมะพร้าว และ มรภ.ศรีสะเกษ ได้แก่ "เบ๊าะกะต๊าด" หรือส้มตํากระดาษ แกงอ่อมปู แกงเปรอะทุเรียนภูเขาไฟ ไก่ย่างไม้มะดัน เป็นต้น โดยทุกหน่วยงานจะทํางานร่วมกันทั้งในเรื่องการจัดฝึกอบรมให้ความรู้ การสร้างการยอมรับเรื่องประโยชน์ของการฉายรังสีผลิตภัณฑ์ และอํานวยความสะดวกให้มีศูนย์ประสานงาน ในการส่งผลิตภัณฑ์เพื่อมาฉายรังสี รวมทั้งมีการใช้พื้นที่และทรัพยากรต่าง ๆ ร่วมกัน เพื่อนําไปสู่การวิจัยและพัฒนาตัวสินค้า จนสามารถขยายไปเป็นผลิตภัณฑ์ใหม่ ๆ ที่จะนําไปจําหน่ายในประเทศและส่งออกไปต่างประเทศ
“การยกระดับผลิตภัณฑ์อาหารพื้นถิ่นเพื่อให้ผู้บริโภคมีความมั่นใจในคุณภาพและมาตรฐาน ด้วย "เทคโนโลยีและนวัตกรรม" เป็นสิ่งที่รัฐบาลให้ความสําคัญ โดยมุ่งหวังนําเทคโนโลยีการฉายรังสี มาร่วมวิจัยพัฒนาผลิตภัณฑ์ในกลุ่มอาหารฟังก์ชัน ร่วมกับผู้เชี่ยวชาญในสาขาต่าง ๆ เพื่อช่วยรับรองถึงประสิทธิภาพของผลิตภัณฑ์พร้อมสร้างโอกาสให้ผู้ประกอบการสามารถพัฒนาสินค้าใหม่ ๆ ที่ตอบโจทย์ด้านสุขภาพออกมาจําหน่าย ให้คนไทยได้มีสุขภาพที่ดีต่อไป” นายคารม ย้ํา
รัฐบาลไทย-ข่าวทำเนียบรัฐบาล-นายกฯ เสียใจเหตุโรงงานพลุระเบิด ประชาชนบาดเจ็บ
วันพุธที่ 17 มกราคม 2567
17/01/2567
นายกฯ เสียใจเหตุโรงงานพลุระเบิด ประชาชนบาดเจ็บ
นายกฯ เสียใจเหตุโรงงานพลุระเบิด ประชาชนบาดเจ็บ
วันนี้ (17 มกราคม 2567) นายเศรษฐา ทวีสิน นายกรัฐมนตรี ใช้เวลาระหว่างเข้าร่วมประชุม WEF ติดตามสถานการณ์ในไทยตลอดเวลา และเป็นที่น่าสลดใจที่ทราบว่า เกิดเหตุโรงงานพลุ ที่จังหวัดสุพรรณบุรีระเบิด สร้างความเสียหายและมีผู้เสียชีวิตและบาดเจ็บ นายกฯ สั่งการผู้ว่าฯ สุพรรณบุรี เร่งคลี่คลายสถานการณ์ ช่วยเหลือประชาชนในบริเวณเกิดเหตุและโดยรอบ เร่งนําส่งโรงพยาบาล ส่วนผู้เสียชีวิต ขอแสดงความเสียใจกับครอบครัวและญาติ สั่งเยียวยาเต็มที่ ทั้งนี้ นายกฯ สั่งให้ตรวจสอบโรงงานดังกล่าวว่า ดําเนินการถูกกฎหมายหรือไม่ และเหตุระเบิดเกิดจากความประมาทหรือไม่ ต้องดําเนินการตามกฎหมายถึงที่สุด เพราะมีผู้เสียชีวิตและบาดเจ็บที่บริสุทธิ์
รัฐบาลไทย-ข่าวทำเนียบรัฐบาล-ด่วน เปิดให้ ปชช. ลงทะเบียนแก้หนี้นอกระบบถึง 29 ก.พ. นี้ ทั้ง Online และ Onsite
วันพุธที่ 10 มกราคม 2567
ด่วน เปิดให้ ปชช. ลงทะเบียนแก้หนี้นอกระบบถึง 29 ก.พ. นี้ ทั้ง Online และ Onsite
.....
ด่วน เปิดให้ ปชช. ลงทะเบียนแก้หนี้นอกระบบถึง 29 ก.พ. นี้ ทั้ง Online และ Onsite
.
กรมการปกครอง เผยผลการลงทะเบียนแก้หนี้นอกระบบนับตั้งแต่วันที่ 1 ธ.ค. 66 -7 ม.ค. 67 มีความคืบหน้า ดังนี้
- ประชาชนลงทะเบียนแล้ว 119,686 ราย
- ไกล่เกลี่ยสําเร็จแล้ว 1,713 ราย
- กรณีที่ไม่ได้รับความร่วมมือกระทั่งไม่สามารถดําเนินการไกล่เกลี่ยได้ ขณะนี้ทั่วประเทศมีการดําเนินคดีไปแล้ว 32 ราย
- พื้นที่/จังหวัด ที่มีผู้ลงทะเบียนมากที่สุด 5 ลําดับแรก ได้แก่ กรุงเทพฯ จ.นครศรีธรรมราช จ.สงขลา จ.นครราชสีมา และ จ.ขอนแก่น ตามลําดับ
.
สําหรับข้อมูลการไกล่เกลี่ยหนี้นอกระบบทั่วประเทศ ภาพรวมเป็นไปด้วยความเรียบร้อย พบว่ามีลูกหนี้เข้าสู่กระบวนการไกล่เกลี่ยแล้ว 6,710 ราย โดยมูลหนี้ของลูกหนี้ก่อนไกล่เกลี่ยจํานวน 507.277 ล้านบาท หลังการไกล่เกลี่ยเหลือ 218.417 ล้านบาท มูลหนี้ลดลง 288.860 ล้านบาท ทั้งนี้ กรณีที่ไม่ได้รับความร่วมมือกระทั่งไม่สามารถดําเนินการไกล่เกลี่ยได้ เจ้าหน้าที่จะดําเนินการส่งสํานวนแจ้งความต่อพนักงานสอบสวนของสถานีตํารวจในพื้นที่ต่อไป
.
ปชช. สามารถลงทะเบียนหนี้นอกระบบได้ถึง 29 ก.พ. 67 ทั้งในระบบ Online และ Onsite ดังนี้
1) ผ่านระบบออนไลน์ที่เว็บไซต์ debt.dopa.go.th ตลอด 24 ชม.
2. รับลงทะเบียน ณ ที่ว่าการอําเภอ ศาลากลางจังหวัด ศูนย์ดํารงธรรมทั่วประเทศ และสํานักงานเขต 50 เขตของกรุงเทพมหานคร
.
สอบถามเพิ่มเติม:
>> โทร. 1567 (สายด่วนศูนย์ดํารงธรรม ตลอด 24 ชม.)
>> กํานัน ผู้ใหญ่บ้าน ผู้นําชุมชนในพื้นที่
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-จิตอาสาพระราชทาน พัฒนา ทำความสะอาด คงทัศนียภาพ คูเมืองเดิม
วันพุธที่ 10 มกราคม 2567
จิตอาสาพระราชทาน พัฒนา ทําความสะอาด คงทัศนียภาพ คูเมืองเดิม
หน่วยบัญชาการรักษาดินแดน โดย กองพันทหารราบ หน่วยบัญชาการรักษาดินแดน จัดกําลังพลจิตอาสาพระราชทาน ร่วมกับเจ้าหน้าที่กองระบบคลอง สํานักการระบายน้ํา ลงพื้นที่ทําความสะอาด ปรับปรุงภูมิทัศน์ให้สวยงาม สะอาดตา ปลอดขยะ ณ คลองคูเมืองเดิม(คลองหลอด) เขตพระนคร กทม.
รัฐบาลไทย-ข่าวทำเนียบรัฐบาล-“พัชรวาท” บิน ฮ. สำรวจ Hotspot วันหยุด พบหลายพื้นที่เผานา เตรียมประสาน มท. สั่งการผู้ว่าฯ คุมเข้ม พร้อมขอความร่วมมือทุกฝ่ายช่วยกันแก้ปัญหาฝุ่น
วันพุธที่ 10 มกราคม 2567
“พัชรวาท” บิน ฮ. สํารวจ Hotspot วันหยุด พบหลายพื้นที่เผานา เตรียมประสาน มท. สั่งการผู้ว่าฯ คุมเข้ม พร้อมขอความร่วมมือทุกฝ่ายช่วยกันแก้ปัญหาฝุ่น
“พัชรวาท” บิน ฮ. สํารวจ Hotspot วันหยุด พบหลายพื้นที่เผานา เตรียมประสาน มท. สั่งการผู้ว่าฯ คุมเข้ม พร้อมขอความร่วมมือทุกฝ่ายช่วยกันแก้ปัญหาฝุ่น
“พัชรวาท” บิน ฮ. สํารวจ Hotspot วันหยุด พบหลายพื้นที่เผานา เตรียมประสาน มท. สั่งการผู้ว่าฯ คุมเข้ม พร้อมขอความร่วมมือทุกฝ่ายช่วยกันแก้ปัญหาฝุ่น
พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม ในฐานะประธานคณะกรรมการจัดการปัญหามลพิษทางอากาศเพื่อความยั่งยืน ได้ใช้โอกาสวันหยุดสุดสัปดาห์ขึ้นเฮลิคอปเตอร์บินสํารวจพื้นที่มีจุด hotspot ซึ่งพบว่า หลายจังหวัดมีการเผาบริเวณนาข้าว เช่น อยุธยา ลพบุรี และปทุมธานี จากนี้ พล.ต.อ.พัชรวาท เตรียมประสานไปยังกระทรวงมหาดไทย เพื่อให้ช่วยกําชับผู้ว่าราชการจังหวัด ซึ่งเป็นผู้อํานวยการปฏิบัติการระดับจังหวัดให้เข้าตรวจสอบ และระงับยับยั้งต้นตอจุดความร้อน อันเป็นสาเหตุที่ทําให้เกิดฝุ่น PM2.5 อย่างไรก็ตาม ขณะนี้กระทรวงทรัพยากรธรรมชาติและสิ่งแวดล้อม ได้ประกาศการเข้าสู่ช่วงฤดูฝุ่นอย่างเป็นทางการต้องเตรียมการรับมือตามมาตรการที่ได้กําหนดไว้อย่างเข้มข้น จริงจัง เพื่อให้ปัญหาและผลกระทบต่อประชาชนเบาบางลง
พล.ต.อ.พัชรวาท กล่าวว่า สถานการณ์ฝุ่นโดยทั่วไปในภาคกลาง เริ่มขึ้นตั้งแต่เดือนพฤศจิกายน 2566 - มีนาคม 2567 และมีการคาดการณ์ว่าจะสูงสุดในเดือนกุมภาพันธ์ 2567 จากนั้นจะรุนแรงในพื้นที่ภาคเหนือ ซึ่งเป็นการคาดการณ์ หากประชาชน หน่วยงานที่เกี่ยวข้องทุกฝ่ายให้ความร่วมมือกัน และตระหนักถึงความรุนแรงของปัญหา ก็จะช่วยให้สถานการณ์ต่าง ๆ คลี่คลายไปในทางที่ดี ดังนั้นขอความร่วมมือทุกฝ่ายให้ช่วยกัน
รัฐบาลไทย-ข่าวทำเนียบรัฐบาล-ทส. ร่วมแสดงความยินดีหนังสือพิมพ์มติชน ก้าวสู่ปีที่ 47
วันพุธที่ 10 มกราคม 2567
ทส. ร่วมแสดงความยินดีหนังสือพิมพ์มติชน ก้าวสู่ปีที่ 47
ทส. ร่วมแสดงความยินดีหนังสือพิมพ์มติชน ก้าวสู่ปีที่ 47
ทส. ร่วมแสดงความยินดีหนังสือพิมพ์มติชน ก้าวสู่ปีที่ 47
วันที่ 9 มกราคม 2567 เวลา 08.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) ร่วมแสดงความยินดีเนื่องในวันคล้ายวันก่อตั้งหนังสือพิมพ์มติชน ก้าวสู่ปีที่ 47 พร้อมร่วมสมทบทุนสนับสนุน "โครงการโรงพยาบาลอ่านสร้างสุข" เพื่อส่งมอบความรู้ให้กับโรงพยาบาลนําไปบริการผู้ป่วย ญาติผู้ป่วย เจ้าหน้าที่ และประชาชน โดยมี นายขรรค์ชัย บุนปาน ประธานกรรมการ บริษัท มติชน จํากัด (มหาชน) ให้การต้อนรับและรับมอบ ณ บริษัท มติชน จํากัด (มหาชน) กรุงเทพมหานคร พร้อมกันนี้ ยังได้ร่วมให้การต้อนรับ นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง ในโอกาสเข้าร่วมแสดงความยินดีกับหนังสือพิมพ์มติชน ในช่วงเช้าวันนี้ด้วย
รัฐบาลไทย-ข่าวทำเนียบรัฐบาล-​รัฐมนตรีว่าการกระทรวงยุติธรรม พร้อมคณะผู้บริหารกระทรวงยุติธรรม ร่วมแสดงความยินดีเนื่องในโอกาสหนังสือพิมพ์มติชน ก้าวสู่ปีที่ ๔๗
วันอังคารที่ 9 มกราคม 2567
09/01/2567
​รัฐมนตรีว่าการกระทรวงยุติธรรม พร้อมคณะผู้บริหารกระทรวงยุติธรรม ร่วมแสดงความยินดีเนื่องในโอกาสหนังสือพิมพ์มติชน ก้าวสู่ปีที่ ๔๗
​รัฐมนตรีว่าการกระทรวงยุติธรรม พร้อมคณะผู้บริหารกระทรวงยุติธรรม ร่วมแสดงความยินดีเนื่องในโอกาสหนังสือพิมพ์มติชน ก้าวสู่ปีที่ ๔๗
ในวันอังคารที่ ๙ มกราคม ๒๕๖๗ เวลา ๐๘.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วยคณะผู้บริหารกระทรวงยุติธรรมระดับสูง​ มอบแจกันดอกไม้ร่วมแสดงความยินดีเนื่องในโอกาสหนังสือพิมพ์มติชน ก้าวสู่ปีที่ ๔๗ โดยมี นายขรรค์ชัย บุนปาน ประธานกรรมการบริษัท มติชน จํากัด (มหาชน) พร้อมทั้งผู้บริหารในเครือมติชน ให้การต้อนรับ ณ อาคารมติชน
โอกาสนี้ นายวัลลภ นาคบัว รองปลัดกระทรวงยุติธรรม โฆษกกระทรวง​ยุติธรรม​ ร่วมแสดงความยินดีเนื่องในโอกาสดังกล่าว โดยกระทรวงยุติธรรม ได้ร่วมสนับสนุน "โครงการโรงพยาบาลอ่านสร้างสุข" เพื่อส่งมอบความรู้ให้โรงพยาบาล นําไปบริการผู้ป่วย ญาติผู้ป่วย เจ้าหน้าที่และประชาชน กับ มูลนิธิ ดร.โกวิท วรพิพัฒน์ แบ่งปันความรู้ฯเนื่องในโอกาสดังกล่าว
รัฐบาลไทย-ข่าวทำเนียบรัฐบาล-“พัชรวาท” จัดทัพมาสคอตสัตว์โลกน่ารัก เจ้าหญิง - เจ้าชายดิสนีย์ รอรับใน “งานวันเด็ก ทำเนียบฯ” ชวนเล่นเกม - รับของขวัญ เรียนรู้เรื่องการเปลี่ยนแปลงสภาพภูมิอากาศกับหน่วยงานใน ทส. ภายใต้แนวคิด “รวมพลังเด็กไทย ร่วมใจลดโลกเ
วันพุธที่ 10 มกราคม 2567
“พัชรวาท” จัดทัพมาสคอตสัตว์โลกน่ารัก เจ้าหญิง - เจ้าชายดิสนีย์ รอรับใน “งานวันเด็ก ทําเนียบฯ” ชวนเล่นเกม - รับของขวัญ เรียนรู้เรื่องการเปลี่ยนแปลงสภาพภูมิอากาศกับหน่วยงานใน ทส. ภายใต้แนวคิด “รวมพลังเด็กไทย ร่วมใจลดโลกเ
“พัชรวาท” จัดทัพมาสคอตสัตว์โลกน่ารัก เจ้าหญิง - เจ้าชายดิสนีย์ รอรับใน “งานวันเด็ก ทําเนียบฯ” ชวนเล่นเกม - รับของขวัญ เรียนรู้เรื่องการเปลี่ยนแปลงสภาพภูมิอากาศกับหน่วยงานใน ทส. ภายใต้แนวคิด “รวมพลังเด็กไทย ร่วมใจลดโลกเดือด” Kids Change, World Change
“พัชรวาท” จัดทัพมาสคอตสัตว์โลกน่ารัก เจ้าหญิง - เจ้าชายดิสนีย์ รอรับใน “งานวันเด็ก ทําเนียบฯ” ชวนเล่นเกม - รับของขวัญ เรียนรู้เรื่องการเปลี่ยนแปลงสภาพภูมิอากาศกับหน่วยงานใน ทส. ภายใต้แนวคิด “รวมพลังเด็กไทย ร่วมใจลดโลกเดือด” Kids Change, World Change
พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม เชิญชวนเด็กไทยร่วมงานวันเด็กแห่งชาติ ประจําปี 2567 ณ ทําเนียบรัฐบาล บริเวณโซนกิจกรรมกระทรวงทรัพยากรธรรมชาติและสิ่งแวดล้อม ภายใต้แนวคิด “รวมพลังเด็กไทย ร่วมใจลดโลกเดือด” Kids Change, World Change ในวันเสาร์ที่ 13 มกราคม 2567 ตั้งแต่เวลา 08.00 – 15.00 น. เพื่อมาร่วมกันเรียนรู้ถึงพลังเด็ก พลังอนาคตของชาติ ในการมีส่วนร่วมดูแลรักษาทรัพยากรธรรมชาติและสิ่งแวดล้อม พร้อมตั้งรับปรับเปลี่ยนพฤติกรรมที่เป็นมิตรกับสิ่งแวดล้อม เพื่อช่วยกันแก้ไขปัญหาการเปลี่ยนแปลงสภาพภูมิอากาศ ลดปัญหาภาวะโลกร้อนของประเทศไทย
ภายในงานมีกิจกรรมที่น่าสนใจ ประกอบด้วย “โซนการเรียนรู้ลดโลกเดือด” ด้านทรัพยากรธรรมชาติ ด้านทรัพยากรน้ําในแผ่นดิน และด้านสิ่งแวดล้อม ของหน่วยงานในสังกัดกระทรวงทรัพยากรธรรมชาติและสิ่งแวดล้อม (ทส.) ร่วมสนุกกับเกมส่งเสริมความรู้ด้านการเปลี่ยนแปลงสภาพภูมิอากาศและสิ่งแวดล้อม พร้อมทั้งการแสดงบนเวทีกลาง กิจกรรมสนุกสนานชิงรางวัลมากมาย เพลิดเพลินกับขบวนพาเหรดมาสคอตสัตว์โลกน่ารัก พร้อมด้วย เจ้าหญิง เจ้าชายดิสนีย์ โจ๊กเกอร์และผองเพื่อน ที่มาร่วมสร้างสีสันกว่า 30 ตัว
นอกจากนี้ การจัดงานวันเด็กครั้งนี้ ยังเป็นการจัดงานแบบปลอดคาร์บอน หรือ “Carbon Neutral Event” จึงขอเชิญชวนเด็ก ๆ และผู้ปกครอง เตรียมตัวไปเที่ยวงานวันเด็ก แบบลดโลกเดือด ด้วย 1) วางแผนการเดินทาง เพื่อประหยัดพลังงาน เลือกเดินทางด้วยรถสาธารณะ 2) พกแก้วน้ํา กล่องข้าวและช้อนส้อมส่วนตัว 3) พกถุงผ้าสําหรับใส่ของขวัญในงาน ลดขยะพลาสติกแบบครั้งเดียวทิ้ง 4) ทิ้งขยะให้ถูกประเภท เพื่อนําไปรีไซเคิลและจัดการได้อย่างถูกต้อง เท่านี้เด็ก ๆ ก็สามารถช่วยลดการปล่อยก๊าซเรือนกระจก ลดปัญหาโลกเดือดได้
รัฐบาลไทย-ข่าวทำเนียบรัฐบาล-ผู้รับบำนาญอย่าหลงเชื่อ! กรมบัญชีกลางยืนยัน ไม่มีการเพิ่ม ลด หรือยกเลิกบำนาญ
วันพุธที่ 10 มกราคม 2567
10/01/2567
ผู้รับบํานาญอย่าหลงเชื่อ! กรมบัญชีกลางยืนยัน ไม่มีการเพิ่ม ลด หรือยกเลิกบํานาญ
ขณะนี้ยังคงมีการแชร์ข้อความในสื่อออนไลน์ซ้ํา ๆ เกี่ยวกับการยกเลิกบํานาญ การลดเงินบํานาญ การเพิ่มเงินบํานาญ และการรื้อระบบบํานาญ เป็นต้น ซึ่งข้อความดังกล่าวไม่เป็นความจริง และก่อให้เกิดความเข้าใจผิดให้แก่ผู้รับบํานาญ
นางสาวทิวาพร ผาสุข รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ขณะนี้ยังคงมีการแชร์ข้อความในสื่อออนไลน์ซ้ํา ๆ เกี่ยวกับการยกเลิกบํานาญ การลดเงินบํานาญ การเพิ่มเงินบํานาญ และการรื้อระบบบํานาญ เป็นต้น ซึ่งข้อความดังกล่าวไม่เป็นความจริง และก่อให้เกิดความเข้าใจผิดให้แก่ผู้รับบํานาญ กรมบัญชีกลาง ในฐานะหน่วยงานที่กํากับดูแลการจ่ายเงินบําเหน็จ บํานาญข้าราชการ ขอชี้แจงว่า ปัจจุบันกรมบัญชีกลางยังไม่ได้รับนโยบายให้ลดหรือเพิ่ม รวมทั้งยกเลิกการจ่ายเงินบํานาญให้แก่ผู้รับบํานาญ ดังนั้น จึงขอเตือนให้ผู้ที่เกี่ยวข้องอย่าหลงเชื่อ อย่าแชร์ข้อความดังกล่าว และขอให้ติดตามข่าวสารจากช่องทางต่าง ๆ ของกรมบัญชีกลางเท่านั้น
นอกจากนี้ขอให้ผู้รับบํานาญระวังกลุ่มมิจฉาชีพที่แอบอ้างเป็นเจ้าหน้าที่กรมบัญชีกลาง โทรศัพท์ไปหลอกลวงให้ผู้รับบํานาญอัปเดตปรับปรุงข้อมูลบัญชีเงินฝากธนาคาร อํานวยความสะดวกในการยื่นขอรับบํานาญของข้าราชการที่เกษียณอายุหรือลาออก หรือให้กดลิงก์แสดงความคิดเห็นเกี่ยวกับการรับเงินบํานาญ 2 รอบต่อเดือน เป็นต้น ซึ่งอาจทําให้ผู้ที่ได้รับการติดต่อได้รับความเสียหายหากหลงเชื่อ ขอเน้นย้ําว่า กรมบัญชีกลางไม่มีนโยบายให้เจ้าหน้าที่ติดต่อผู้รับบํานาญ หรือทายาทของผู้รับบํานาญที่เสียชีวิตไปแล้ว เพื่อที่จะให้ดําเนินการใด ๆ เกี่ยวกับการปรับปรุงบัญชีเงินฝากธนาคารที่ใช้รับบํานาญ หรือการโทรแจ้งรับสิทธิสวัสดิการต่าง ๆ การยกเลิกจ่ายบํานาญ รวมทั้งการส่ง sms ให้กดลิงก์ ให้ดาวน์โหลดข้อมูล ให้แอดไลน์เพิ่มเพื่อน หรือให้สแกนใบหน้า สแกน QR Code ขอให้ทุกท่านอย่าหลงเชื่อ อย่าให้ข้อมูลส่วนตัว อย่ากดลิงก์ อย่าสแกน และอย่าแอดไลน์บุคคลแปลกหน้า โดยเฉพาะอย่างยิ่งคนที่แอบอ้างชื่อผู้บริหาร หรือเจ้าหน้าที่ ที่มาจากกรมบัญชีกลาง หากมีข้อสงสัยให้โทรสอบถาม Call Center กรมบัญชีกลาง 0 2270 6400 (60 คู่สาย)” โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-รมว.ดีอี ตรวจเยี่ยม สำนักงานสถิติแห่งชาติ พร้อมมอบนโยบาย
วันพุธที่ 10 มกราคม 2567
รมว.ดีอี ตรวจเยี่ยม สํานักงานสถิติแห่งชาติ พร้อมมอบนโยบาย
รมว.ดีอี ตรวจเยี่ยม สํานักงานสถิติแห่งชาติ พร้อมมอบนโยบาย
วันนี้ (10 มกราคม 2567) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลฯ, นายสุทธิเกียรติ วีระกิจพานิช ที่ปรึกษารัฐมนตรีว่าการกระทรวงดิจิทัลฯ, นายวัลลภ รุจิรากร เลขานุการรัฐมนตรีว่าการกระทรวงดิจิทัลฯ, นายณัฐพล ณัฏฐสมบูรณ์ รองปลัดกระทรวงฯ และคณะทํางาน ตรวจเยี่ยม สํานักงานสถิติแห่งชาติ หน่วยงานในสังกัดกระทรวงฯ พร้อมมอบนโยบายและรับฟังความคืบหน้าการดําเนินการ โดยมี ดร.ปิยนุช วุฒิสอน ผู้อํานวยการสํานักงานสถิติแห่งชาติ ผู้บริหาร และเจ้าหน้าที่ ให้การต้อนรับ ณ สํานักงานสถิติแห่งชาติ
.............................................
รัฐบาลไทย-ข่าวทำเนียบรัฐบาล-รมว.ดีอี หารือผู้บริหารกระทรวงฯ ครั้งที่ 1/2567
วันพุธที่ 10 มกราคม 2567
รมว.ดีอี หารือผู้บริหารกระทรวงฯ ครั้งที่ 1/2567
รมว.ดีอี หารือผู้บริหารกระทรวงฯ ครั้งที่ 1/2567
วันนี้ (10 มกราคม 2567) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) เป็นประธานการประชุมผู้บริหารกระทรวงฯ และหัวหน้าหน่วยงานในสังกัด Top Executives ครั้งที่ 1/2567 โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลฯ พร้อมด้วยคณะผู้บริหารและหัวหน้าหน่วยงานในสังกัดกระทรวงฯ เข้าร่วม ณ ห้องประชุม MDES1 กระทรวงดิจิทัลเพื่อเศรษฐกิจและสังคม
.............................................
รัฐบาลไทย-ข่าวทำเนียบรัฐบาล-“ศุภมาส” สั่ง “อุเทนถวาย - ปทุมวัน”หามาตรการป้องกันและหลีกเลี่ยงการเกิดเหตุหลังยกพวกตีกันบริเวณทางเชื่อมสถานีรถไฟฟ้า
วันพุธที่ 10 มกราคม 2567
“ศุภมาส” สั่ง “อุเทนถวาย - ปทุมวัน”หามาตรการป้องกันและหลีกเลี่ยงการเกิดเหตุหลังยกพวกตีกันบริเวณทางเชื่อมสถานีรถไฟฟ้า
.....
“ศุภมาส” สั่ง “อุเทนถวาย - ปทุมวัน”หามาตรการป้องกันและหลีกเลี่ยงการเกิดเหตุหลังยกพวกตีกันบริเวณทางเชื่อมสถานีรถไฟฟ้า ด้าน “อุเทนถวาย” ออกประกาศงดการจัดการเรียนการสอนและการสอบตั้งแต่ 9-11 ม.ค.นี้ ขณะที่ “ปทุมวัน” ห้าม นศ.ทุกหลักสูตร ทุกชั้นปีเข้าสถาบันฯ 9 ม.ค.-4 ก.พ.นี้
เมื่อวันที่ 9 ม.ค. น.ส.สุชาดา แทนทรัพย์ เลขานุการ รมว.การอุดมศึกษา วิทยาศาสตร์ วิจัยและนวัตกรรม (อว.) ในฐานะโฆษกกระทรวง อว. เปิดเผยถึงถึงกรณีนักศึกษาสถาบันเทคโนโลยีปทุมวัน และมหาวิทยาลัยเทคโนโลยีราชมงคลตะวันออก (มทร.ตะวันออก) วิทยาเขตอุเทนถวาย ก่อเหตุทะเลาะวิวาทบริเวณทางเชื่อมสถานีรถไฟรถไฟฟ้าสนามกีฬาแห่งชาติและบริเวณหอศิลปวัฒนธรรมแห่งกรุงเทพมหานคร (sky walk) ว่า น.ส.ศุภมาส อิศรภักดี รมว.อว. มีความห่วงใยต่อผู้คนที่อยู่บริเวณโดยรอบที่ได้ผลกระทบจากเหตุการณ์ที่เกิดขึ้น จึงได้สั่งการไปยังสํานักงานปลัดกระทรวง อว.ให้ตรวจสอบและหารือกับทั้งสองสถาบันให้หามาตรการป้องกันและหลีกเลี่ยงการเกิดเหตุในลักษณะดังกล่าว เพื่อความปลอดภัยของนักศึกษาและบุคคลที่อาจได้รับผลกระทบ ซึ่งขณะนี้ มทร.ตะวันออก ได้ออกประกาศ งดการจัดการเรียนการสอนและการสอบ แก่นักศึกษาทุกระดับและทุกชั้นปี ภายในเขตพื้นที่อุเทนถวาย ตั้งแต่วันที่ 9-11 ม.ค.นี้และไม่อนุญาตให้นักศึกษาเข้ามาภายในเขตพื้นที่อุเทนถวายโดยเด็ดขาด หากฝ่าฝืนจะดําเนินการตามระเบียบฯ ของทางมหาวิทยาลัยต่อไป
เลขานุการ รมว.อว. กล่าวต่อว่า ด้านสถาบันเทคโนโลยีปทุมวัน ก็ได้ออกประกาศมาตรการป้องกันเหตุทะเลาะวิวาทของนักศึกษาและแนวทางจัดการเรียนการสอนเช่นกัน โดยห้ามนักศึกษาทุกหลักสูตรและทุกชั้นปีเข้ามาภายในบริเวณสถาบันฯ ตั้งแต่วันที่ 9 ม.ค.- 4 ก.พ. โดยเด็ดขาด หากนักศึกษาผู้ใดฝ่าฝืนสถาบันจะพิจารณาลงโทษตามข้อบังคับของสถาบัน และให้จัดการเรียนการสอนในรูปแบบออนไลน์ทั้งรายวิชาบรรยายและรายวิชาที่ต้องมีการฝึกปฏิบัติ โดยให้อาจารย์ผู้สอนลงเวลาปฏิบัติราชการในรูปแบบออนไลน์ รวมถึงให้อาจารย์ผู้สอนควบคุม ดูแลตลอดจนตรวจสอบรายชื่อของนักศึกษาที่เข้าเรียนและให้รายงานให้สถาบันทราบ ทั้งนี้ กรณีนักศึกษาคนใดมีความจําเป็นเร่งด่วนที่ต้องเข้ามาภายในสถาบันให้ทําหนังสือเพื่อขออนุมัติต่ออธิการบดีเป็นรายกรณี
#กระทรวงการอุดมศึกษาวิทยาศาสตร์วิจัยและนวัตกรรม
#MHESI
รัฐบาลไทย-ข่าวทำเนียบรัฐบาล-'นลินี ทวีสิน' พบภาคเอกชนอินเดีย ปลื้มการค้าไทย-อินเดียปี 65 ทำ new-high ฝากหอการค้าเป็นกระบอกเสียงส่งเสริมการค้า การลงทุน และการท่องเที่ยวระหว่างไทย-อินเดียเพิ่มเติม
วันพุธที่ 10 มกราคม 2567
10/01/2567
'นลินี ทวีสิน' พบภาคเอกชนอินเดีย ปลื้มการค้าไทย-อินเดียปี 65 ทํา new-high ฝากหอการค้าเป็นกระบอกเสียงส่งเสริมการค้า การลงทุน และการท่องเที่ยวระหว่างไทย-อินเดียเพิ่มเติม
'นลินี ทวีสิน' พบภาคเอกชนอินเดีย ปลื้มการค้าไทย-อินเดียปี 65 ทํา new-high ฝากหอการค้าเป็นกระบอกเสียงส่งเสริมการค้า การลงทุน และการท่องเที่ยวระหว่างไทย-อินเดียเพิ่มเติม
วันนี้ 10 ม.ค. 67 นางนลินี ทวีสิน ผู้แทนการค้าไทย เปิดเผยภายหลังจากการพบหารือกับนายสุชิล กุมาร ดานุกา ประธานหอการค้าอินเดีย – ไทย และคณะว่า ไทยและอินเดียเป็นประเทศที่มีความใกล้ชิดทั้งในแง่ของผู้คนวัฒนธรรม และอย่างยิ่งการค้า ซึ่งในปี 2565 การค้าระหว่างไทยและอินเดียทําสถิติสูงสุด หรือ new high ที่กว่า 17,700 ล้านดอลลาร์สหรัฐ โดยภาคเอกชนเป็นกลไกสําคัญเบื้องหลังความสําเร็จนี้ ตนยังได้ใช้โอกาสนี้ในการขอให้ภาคเอกชนอินเดียที่ลงทุนและทําการค้าในไทยอย่างยาวนาน ช่วยเป็นกระบอกเสียงสะท้อนผลกระทบจากมาตรการและกฎระเบียบต่าง ๆ ให้รัฐบาลอินเดียได้รับทราบอีกทาง โดยเฉพาะมาตรการห้ามและการจํากัดการนําเข้าสินค้าบางรายการ เช่น ยางล้อ โทรทัศน์สี และเครื่องปรับอากาศ ซึ่งจะเป็นตัวช่วยสําคัญในการสนับสนุนการขยายตัวของการค้าของไทยและอินเดียเพิ่มเติมในอนาคต
ผู้แทนการค้าไทยเสริมว่า ตนได้ให้ความมั่นใจกับภาคเอกชนอินเดียว่าหน่วยงานของไทยมีความพร้อมและยินดีที่จะผลักดันเรื่องการใช้ลายมือชื่อและตราประทับอิเล็กทรอนิกส์ ในการออกหนังสือรับรองภายใต้กรอบความตกลงการค้าเสรีไทย-อินเดียและอาเซียน-อินเดีย ซึ่งจะเป็นการอํานวยความสะดวก ลดขั้นตอน ระยะเวลา และค่าใช้จ่ายในการขอรับเอกสารหลักฐานสําหรับการใช้สิทธิประโยชน์ทางการค้าภายใต้ความ ตกลงการค้าเสรีทั้ง 2 ฉบับ ในขณะที่คณะหอการค้าอินเดีย-ไทย ได้เสนอให้มีการจัดทําช่องทางการประสานงาน เพื่อรับข้อมูลและข่าวสารในเรื่องการค้า กฎระเบียบ รวมถึงการจัดทํา FTA ที่ถูกต้องจากหน่วยงานภาครัฐ เพื่อประชาสัมพันธ์ให้ทางสมาชิกได้รับข้อมูลที่ถูกต้อง โดยตนได้แสดงความพร้อมในการเป็นสื่อกลาง และได้เสนอให้ช่องทางดังกล่าวเป็นการแลกเปลี่ยนข้อมูลแบบ 2 ทาง เพื่อที่ภาคเอกชนไทยจะได้รับประโยชน์ด้วย
ตนและคณะหอการค้าอินเดีย-ไทยยังได้หารือกันถึงประเด็นการเชื่อมโยง ทั้งการเชื่อมโยงทางอากาศ ผ่านการขยายจํานวนเส้นทางบินและจํานวนที่นั่งโดยสาร เพื่อเป็นการส่งเสริมการท่องเที่ยวระหว่างสองประเทศ ในขณะที่การเชื่อมโยงทางบก ได้หารือถึงความคืบหน้าการจัดทําโครงการถนนสามฝ่าย อินเดีย-เมียนมา-ไทย โดยโครงการดังกล่าวเป็นโครงการพัฒนาโครงสร้างพื้นฐานระดับภูมิภาค ที่มุ่งยกระดับและปฏิวัติศักยภาพโลจิสติกส์และการค้า ซึ่งจะช่วยอํานวยความสะดวกด้านการเดินทาง และส่งเสริมการเติบโตทางเศรษฐกิจ นางนลินีฯ กล่าวทิ้งท้าย
************
รัฐบาลไทย-ข่าวทำเนียบรัฐบาล-​"เกณิกา" ย้ำรัฐบาลมุ่งแก้ปัญหาฝุ่น PM2.5 อย่างจริงจังและยั่งยืนเพื่ออากาศสะอาด พร้อมเผยมติห้ามเกษตรกรเผาในเขตปฏิรูปที่ดิน หากไม่ปฏิบัติ จะสิ้นสิทธิและต้องออกจากที่ดิน
วันพุธที่ 10 มกราคม 2567
10/01/2567
​"เกณิกา" ย้ํารัฐบาลมุ่งแก้ปัญหาฝุ่น PM2.5 อย่างจริงจังและยั่งยืนเพื่ออากาศสะอาด พร้อมเผยมติห้ามเกษตรกรเผาในเขตปฏิรูปที่ดิน หากไม่ปฏิบัติ จะสิ้นสิทธิและต้องออกจากที่ดิน
​”เกณิกา“ ย้ํารัฐบาลมุ่งแก้ปัญหาฝุ่น PM2.5 อย่างจริงจังและยั่งยืนเพื่ออากาศสะอาด พร้อมเผยมติห้ามเกษตรกรเผาในเขตปฏิรูปที่ดิน หากไม่ปฏิบัติ จะสิ้นสิทธิและต้องออกจากที่ดิน
วันนี้ 10 ม.ค. 67 น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยมติคณะกรรมการปฏิรูปที่ดินเพื่อเกษตรกรรม ห้ามเกษตรกรเผาเศษวัสดุทางการเกษตร ขยะมูลฝอย หรือสิ่งของไม่พึงประสงค์ ฯลฯ ในเขตปฏิรูปที่ดิน โดยหากได้รับหนังสือเตือนแล้วยังไม่ปฏิบัติ จะสิ้นสิทธิและต้องออกจากที่ดิน
รองโฆษกฯ กล่าวว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และร้อยเอกธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ให้ความสําคัญและเน้นย้ําถึงการจัดการกับปัญหามลพิษทางอากาศ ฝุ่น PM 2.5 ที่ถือเป็นวาระแห่งชาติ กระทรวงเกษตรและสหกรณ์ โดยคณะกรรมการปฏิรูปที่ดินเพื่อเกษตรกรรม จึงได้เห็นพ้องและมีมติกําหนดให้ เกษตรกรที่ได้รับการจัดที่ดิน ห้ามกําจัดวัสดุทางการเกษตร ฟางข้าว ตอซังข้าว ซังข้าวโพด หญ้า หรือขยะมูลฝอย หรือสิ่งอันไม่พึงประสงค์ใด ๆ โดยการเผาอันก่อให้เกิดการเปลี่ยนแปลงสภาพดิน หรือก่อให้เกิดความเสียหายแก่สิ่งก่อสร้างในโครงการปฏิรูปที่ดินเพื่อเกษตรกรรม หรือการทําประโยชน์ในที่ดินของเกษตรกรอื่น หรือสภาพแวดล้อม ถ้าเกษตรกรไม่ปฏิบัติตาม ให้ปฏิรูปที่ดินจังหวัดมีหนังสือเตือนให้ปฏิบัติให้ถูกต้องภายในเวลาที่กําหนด ถ้าเกษตรกรยังคงฝ่าฝืนโดยไม่มีเหตุอันสมควร เลขาธิการสํานักงานการปฏิรูปที่ดินเพื่อเกษตรกรรม (ส.ป.ก.) หรือผู้ซึ่งเลขาธิการ ส.ป.ก. มอบหมายจะมีคําสั่งให้สิ้นสิทธิและต้องออกจากที่ดิน
โดย “รมว.ธรรมนัส” ตั้งเป้าหมายลดการเผาไหม้ในพื้นที่เกษตรกรรมลงร้อยละ 50 เมื่อเทียบกับปีที่ผ่านมา ครอบคลุมพื้นที่ 17 จังหวัดภาคเหนือ และพื้นที่อื่น ๆ ลดลงร้อยละ 10 รวมทั้งมุ่งผลักดันหลักการ 3R แก่เกษตรกร Re-Habit ปรับเปลี่ยนพฤติกรรม Replace with high value crops ปรับเปลี่ยนพืชบนพื้นที่สูงให้เป็นการปลูกพืชที่ปลอดการเผาและลดการบุกรุกป่า และ Replace with Alternate crops ปรับเปลี่ยนพืชบนพื้นราบ จากพื้นที่ไม่เหมาะสมปลูกข้าวปรับไปปลูกข้าวโพดเลี้ยงสัตว์ เพื่อส่งเสริมให้ปรับเปลี่ยนการปลูกพืชให้เหมาะสมและสอดคล้องกับศักยภาพของพื้นที่
“รัฐบาลให้ความสําคัญกับการแก้ปัญหาฝุ่น PM2.5 อย่างจริงจังและยั่งยืน เพื่อยกระดับวิถีชีวิตประชาชนในทุกมิติ รวมถึงสิทธิขั้นพื้นฐาน เช่น อากาศสะอาด โดยหน่วยงานที่เกี่ยวข้องได้เดินหน้าแก้ไข พูดคุยกับทุกฝ่าย ทั้งในและนอกประเทศ มีการกําหนดเป้าหมายอย่างชัดเจน โดยเฉพาะในช่วงนี้ที่ปัญหามีความเข้มข้นมากขึ้น จึงได้สั่งการเร่งสื่อสารให้ประชาชนและเกษตรกรทราบและเข้าใจถึงการทําการเกษตรที่ต้องไม่มีการเผา รวมถึงให้เข้าใจถึงจุดกําเนิดของ PM2.5 ที่จะส่งผลต่อชีวิตความเป็นอยู่ และสุขภาพของประชาชนด้วย” เกณิกา กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ มีความพร้อม และมุ่งมั่นการเจรจากับนายกรัฐมนตรีกัมพูชา ซึ่งจะเดินทางเยือนไทยอย่างเป็นทางการ 7 กุมภาพันธ์ 2567
วันพุธที่ 10 มกราคม 2567
10/01/2567
โฆษกรัฐบาลเผย นายกฯ มีความพร้อม และมุ่งมั่นการเจรจากับนายกรัฐมนตรีกัมพูชา ซึ่งจะเดินทางเยือนไทยอย่างเป็นทางการ 7 กุมภาพันธ์ 2567
ในประเด็นพื้นที่ทางทะเลที่ไทยและกัมพูชาอ้างสิทธิในไหล่ทวีปทับซ้อนกัน เพื่อประโยชน์ของประชาชนทั้งสองประเทศ
นายชัย วัชรงค์ โฆษกประจําสํานักนายกรัฐมนตรีเปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมที่จะรับฟังและหารือกับนายกรัฐมนตรีกัมพูชาเพื่อพิจารณาสานต่อและผลักดันการเจรจา เรื่องการแก้ไขปัญหาพื้นที่ที่ไทยและกัมพูชาอ้างสิทธิในไหล่ทวีปทับซ้อนกัน
โฆษกประจําสํานักนายกรัฐมนตรี ระบุว่า ในโอกาสการเดินทางเยือนไทยอย่างเป็นทางการของสมเด็จมหาบวรธิบดี ฮุน มาแนต (His Excellency Samdech Moha Borvor Thipadei HUN MANET) นายกรัฐมนตรีแห่งราชอาณาจักรกัมพูชา ในวันที่ 7 กุมภาพันธ์ 2567 นายกรัฐมนตรีพร้อมที่จะรับฟังและหารือกับกัมพูชาเพื่อพิจารณานําไปสู่การแก้ไขปัญหาเกี่ยวกับพื้นที่ที่ไทยและกัมพูชาอ้างสิทธิในไหล่ทวีปทับซ้อนกัน (overlapping claims area – OCA) บนพื้นฐานของหลักกฎหมายระหว่างประเทศ และใช้ประโยชน์ร่วมกันจากทรัพยากรธรรมชาติใต้ทะเล ซึ่งมีศักยภาพทางเศรษฐกิจสูง โดยเชื่อมั่นว่าจะช่วยยกระดับชีวิตความเป็นอยู่ของประชาชนทั้งสองประเทศ และเพิ่มความมั่นคงทางพลังงาน โดยนายกรัฐมนตรีจะพยายามแสวงหาทางออกที่เป็นที่ยอมรับของประชาชนทั้งสองประเทศ และส่งเสริมความร่วมมือที่ใกล้ชิดระหว่างกัน
“นายกรัฐมนตรีเชื่อมั่นว่า มิตรภาพและการดําเนินนโยบายต่างประเทศด้วยความเป็นมิตรกับทุกประเทศ จะทําให้ทั้งสองฝ่ายบรรลุข้อตกลง เพื่อประโยชน์ร่วมกัน แก่ประเทศและประชาชนของทั้งสองฝ่าย” นายชัย กล่าว
ทั้งนี้ โฆษกประจําสํานักนายกรัฐมนตรีระบุว่า รัฐบาลเดินหน้าเร่งเจรจากรณีพื้นที่ทับซ้อนไทย-กัมพูชา ส่วนหนึ่งก็เพื่อนําทรัพยากรในพื้นที่ทับซ้อนมาแบ่งปันเพื่อใช้ประโยชน์ เชื่อมั่นว่าจะเป็นอีกโอกาสในการแก้ปัญหาค่าพลังงานในประเทศไทย โดยก๊าซจากพื้นที่ทับซ้อนจะทําให้ประเทศไทยสามารถผลิตไฟฟ้าได้ในราคาที่ถูกลง ช่วยลดค่าใช้จ่ายของประชาชน และเพิ่มความสามารถการแข่งขันของประเทศอีกด้วย
รัฐบาลไทย-ข่าวทำเนียบรัฐบาล-รมว.ดีอี  เปิดโครงการ “กางเกงแมวโคราช” แฟชั่นไอเทมเกม Free Fire ส่งเสริมสินค้าวัฒนธรรมไทย สู่เวทีโลกผ่านดิจิทัลคอนเทนต์
วันพุธที่ 10 มกราคม 2567
รมว.ดีอี  เปิดโครงการ “กางเกงแมวโคราช” แฟชั่นไอเทมเกม Free Fire ส่งเสริมสินค้าวัฒนธรรมไทย สู่เวทีโลกผ่านดิจิทัลคอนเทนต์
รมว.ดีอี  เปิดโครงการ “กางเกงแมวโคราช” แฟชั่นไอเทมเกม Free Fire ส่งเสริมสินค้าวัฒนธรรมไทย สู่เวทีโลกผ่านดิจิทัลคอนเทนต์
วันนี้ (10 มกราคม 2567) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ขานรับนโยบายส่งเสริมสินค้าวัฒนธรรม เปิดตัวโครงการ “กางเกงแมวโคราช” แฟชั่นไอเทมใหม่ล่าสุดภายในเกม Free Fire เกมแบทเทิลรอยัลระดับโลก จากการีนาที่เข้าถึงผู้เล่นทั่วโลกกว่า 568 ล้านคน จาก 160 ประเทศ ซึ่ง “กางเกงแมวโคราช” เป็นสินค้าเอสเอ็มอีไทยที่ต่อยอดมาจากการประกวดออกแบบลายโคราช โมโนแกรม (KORAT MONOGRAM) นับเป็นการต่อยอดการประยุกต์ใช้ดิจิทัลคอนเทนต์จากอุตสาหกรรมเกมและอีสปอร์ตที่กําลังเติบโต ตลอดจนยังสร้างประสบการณ์ที่แปลกใหม่ให้กับผู้เล่นด้วยการนําเสนอคอนเทนต์ที่พาผู้เล่นทั้งในไทยและต่างประเทศเข้ามาสัมผัสวัฒนธรรมท้องถิ่นที่มีความแปลกใหม่ เป็นการเผยแพร่เสน่ห์ของประเทศไทยในมุมใหม่ ๆ ออกไปสู่สายตาชาวโลก ด้วยความมือของ การีนา ออนไลน์ (ประเทศไทย) คณะกรรมการยุทธศาสตร์ซอฟต์พาวเวอร์แห่งชาติ กระทรวงดิจิทัลเพื่อเศรษฐกิจและสังคม กระทรวงวัฒนธรรม กระทรวงการท่องเที่ยวและกีฬา และ หอการค้าจังหวัดนครราชสีมา โดยมี นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม นางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา นายแพทย์ สุรพงษ์ สืบวงศ์ลี กรรมการและเลขานุการคณะกรรมการยุทธศาสตร์ ซอฟต์พาวเวอร์แห่งชาติ นายจิรพิสิษฐ์ รุจน์เจริญ ประธาน YEC (Young Entrepreneur Chamber of Commerce) หอการค้าจังหวัดนครราชสีมา นางสาวมณีรัตน์ อนุโลมสมบัติ ประธานเจ้าหน้าที่บริหาร Sea (ประเทศไทย และผู้ที่เกี่ยวข้องเข้าร่วม ณ การีนา อีสปอร์ต สตูดิโอ
ทั้งนี้ นายประเสริฐ รมว.ดีอี ได้กล่าวเสริมว่า “ในโลกสมัยใหม่ที่พึ่งพาเทคโนโลยี การผสานร่วมวัฒนธรรม อัตลักษณ์พื้นถิ่น และการใช้ความคิดสร้างสรรค์ เพื่อเผยแพร่สินค้าวัฒนธรรม (Cultural Products) ผ่านดิจิทัลคอนเทนท์ จะเพิ่มคุณค่า การรับรู้ และสามารถต่อยอดผลิตภัณฑ์อื่น ๆ สู่เวทีโลก ให้เกิดคุณค่าทางเศรษฐกิจและสังคมในโลกดิจิทัลอย่างแท้จริง”
.............................................
รัฐบาลไทย-ข่าวทำเนียบรัฐบาล-รองปลัดเกษตรฯ ลงพื้นที่ดูงานท่าเทียบเรือประมงนราธิวาส พร้อมร่วมหารือแนวทางการฟื้นฟูท่าเทียบเรือประมง
วันพุธที่ 10 มกราคม 2567
รองปลัดเกษตรฯ ลงพื้นที่ดูงานท่าเทียบเรือประมงนราธิวาส พร้อมร่วมหารือแนวทางการฟื้นฟูท่าเทียบเรือประมง
รองปลัดเกษตรฯ ลงพื้นที่ดูงานท่าเทียบเรือประมงนราธิวาส พร้อมร่วมหารือแนวทางการฟื้นฟูท่าเทียบเรือประมง
นายอภัย สุทธิสังข์ รองปลัดกระทรวงเกษตรและสหกรณ์ พร้อมด้วย นายนวนิตย์ พลเคน รองปลัดกระทรวงเกษตรและสหกรณ์ และนายธิติ โลหะปิยะพรรณ ผู้ช่วยปลัดกระทรวงเกษตรและสหกรณ์ ร่วมลงพื้นที่ดูงานท่าเทียบเรือประมงนราธิวาส จากนั้นหารือแนวทางการฟื้นฟูท่าเทียบเรือประมงนราธิวาส ร่วมกับสํานักงานธนารักษ์พื้นที่นราธิวาส เทศบาลเมืองนราธิวาส สภาอุตสาหกรรมจังหวัดนราธิวาส องค์การสะพานปลา และหัวหน้าส่วนราชการสังกัดกระทรวงเกษตรและสหกรณ์ จังหวัดนราธิวาส ณ ห้องประชุมสํานักงานเกษตรและสหกรณ์จังหวัดนราธิวาส ศาลากลางจังหวัดนราธิวาส โดยหารือแนวทางแผนการฟื้นฟูท่าเทียบเรือประมงนราธิวาส ระยะเฟส 1 เดือนกุมภาพันธ์-พฤษภาคม 2567 โดยความร่วมมือขับเคลื่อนของทางภาครัฐและภาคเอกชน ผู้ประกอบการ ซึ่งมีแนวทาง ดังนี้
1. ทําการทดลองให้เรือประมงที่นําสัตว์น้ําขึ้นท่าและแจ้งเข้า-ออก ณ ท่าเทียบเรือประมงนราธิวาสโดยเรียกเก็บค่าทําเนียมการให้บริการท่าเทียบเรือ
2. ทําการทดลองให้เรือประมง(เรือขนถ่าย) ขนถ่ายสัตว์น้ําจากประเทศเพื่อนบ้านมาขึ้น ณ ท่าเทียบเรือประมงนราธิวาส โดยเรียกเก็บค่าทําเนียมการให้บริการท่าเทียบเรือ
3. ทําการทดลองให้เรือประมงขนถ่ายสัตว์น้ํา ขนถ่ายสินค้าการเกษตร อาทิเช่น ข้าวสาร มะพร้าวน้าหอม ส่งออกไปยังประเทศเพื่อนบ้าน โดยใช้ท่าเทียบเรือประมงนราธิวาส เป็นสถานที่ขนถ่ายสินค้าลงเรือ โดยเรียกเก็บค่าทาเนียมการให้บริการท่าเทียบเรือ